شەفەق نیوز/ سەرچەوەیگ ئەمنی وەرپرس، ئمڕوو پەنجشەممە، خەوەردا ک کاروانیگ لەلایەن هاوپەیمان ناودەوڵەتی دژوە ریخریاگ داعش وە سەرپەرشتیاری ئەمریکا کەفتە وەر پەلاماریگ لە باشوور بەغداد پایتەخت.
سەرچەوەگە خەوەردا ئاژانس شەفەق نیوز ک تەقینەوەیگ دژوە کاروانیگ پاڵپشتی سەروە هاوپەیمان ناودەوڵەتی لەبان ری زوینەی لەتیفیە بوی.
وەگورەی سەرچەوەگە، تەقینەوەگە نەویە هووکار لە هیچ زەخمداربوینیگ.
